钦定古今图书集成/明伦汇编/氏族典/第107卷 > 裴绍宗
## 钦定古今图书集成/明伦汇编/氏族典/第107卷 > 裴绍宗

按《明外史裴绍宗传》：“绍宗，字伯修，渭南人。正德十二
年进士。除海门知县。武宗南巡，受檄署江都事，权幸
惮之，供亿大省。十六年，入为兵科给事中。帝欲加兴
献帝皇号，绍宗力谏。嘉靖二年冬，帝以灾异频仍，欲
罢明年郊祀庆成宴，绍宗言之，竟得如礼。明年，以伏
阙受杖，卒赠光禄少卿。”